വീണ്ടും ക്യാപ്റ്റന് സ്ഥാനം ഒഴിഞ്ഞ് വിരാട് കോഹ്ലി :ഇത്തവണ ഐപിഎല്ലില് സര്പ്രൈസ് ക്രിക്കറ്റ് ആരാധകരെ എല്ലാം വളരെ അധികം ഞെട്ടിച്ചാണ് ഇന്ത്യന് ക്രിക്കറ്റ് ടീമിന്റെ ടി :20 നായകസ്ഥാനം വിരാട് കോഹ്ലി ഒഴിഞ്ഞത്. എന്നാല് മറ്റൊരു വമ്ബന് പ്രഖ്യാപനത്തിലൂടെ വീണ്ടും ക്രിക്കറ്റ് പ്രേമികളെ എല്ലാം ഒരുപോലെ അമ്ബരപ്പിക്കുക്കയാണ് വിരാട് കോഹ്ലി. ഐപിഎല്ലില് റോയല് ചലഞ്ചേഴ്സ് ബാംഗ്ലൂര് നായകനായ വിരാട് കോഹ്ലി ഇപ്പോള് ബാംഗ്ലൂര് ടീമിന്റെ ക്യാപ്റ്റന് സ്ഥാനം കൂടി ഒഴിയുന്നുവെന്നാണ് അറിയിക്കുന്നത്. ഐപിഎല്ലില് ഒരേ ഒരു ടീമില് മാത്രം കളിച്ചിട്ടുള്ള കോഹ്ലി ഈ ഐപില് സീസണിന് ശേഷം ബാംഗ്ലൂര് ടീമിന്റെ നായകസ്ഥാനത്ത് തുടരില്ല എന്ന് അറിയിക്കുകയാണിപ്പോള്. താന് ഇനി ആര്സിബിയുടെ ക്യാപ്റ്റനെന്ന നിലയില് ഈ സീസണിന് ശേഷം തുടരില്ല എന്നും വിശദമാക്കിയ കോഹ്ലി ഇത് എന്റെ അവസാന ഇന്ത്യന് പ്രീമിയര് ലീഗ് കൂടി ആയിരിക്കുമെന്നും പറഞ്ഞു. കൂടാതെ എന്റെ അവസാന ഐപിഎല് ഗെയിം കളിക്കുന്നതുവരെ ഞാന് ഒരു ആര്സിബി കളിക്കാരനായി തുടരുമെന്ന് കൂടി ഇന്ന് പുറത്തിറക്കിയ പ്രസ്താവനയില് പറഞ്ഞ വിരാട് കോഹ്ലി റോയല് ചലഞ്ചേഴ്സ് ടീം ആരാധകര്ക്കുള്ള നന്ദി തുറന്നുപറഞ്ഞു നേരത്തെ ഈ മാസം പതിനാറിന് ഇന്ത്യന് ടീം ടി :20 നായകസ്ഥാനം ഒഴിഞ്ഞ വിരാട് കോഹ്ലി മൂന്ന് ദിവസത്തിന് ശേഷം വീണ്ടും മറ്റൊരു സര്പ്രൈസ് തീരുമാനം എല്ലാ ക്രിക്കറ്റ് പ്രേമികളെ അറിയിക്കുകയാണ് ഐപിഎല്ലില് നായകസ്ഥാനം കോഹ്ലി ഒഴിയുമെന്നുള്ള റിപ്പോര്ട്ടുകള് നേരത്തെ പുറത്തുവന്നിരുന്നുവെങ്കിലും ബാംഗ്ലൂര് ടീം മാനേജ്മെന്റ് പക്ഷെ ഇത് തള്ളിയിരുന്നു. ഇതോടെ ഏകദിന, ടെസ്റ്റ് ഫോര്മാറ്റില് മാത്രമായി കോഹ്ലി നായക സ്ഥാനത്തില് തുടരും. ഐപിഎല്ലില് ഇതുവരെ ഒരു കിരീടം പോലും സ്വന്തമാക്കുവാന് കോഹ്ലി നയിച്ച ബാംഗ്ലൂര് ടീമിന് കഴിഞ്ഞിട്ടില്ല